Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 298/13/7710	Stará Ľubovňa, 17.7.2013
EEČ : 2-59-105-2013

U Z N E S E N I E

Trestná vec:	obvinená XXXXX  
Prečin:	krádež

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Spôsobenú škodu vo výške 2,50  € si poškodený  XXXXX voči obvinenej nenárokujú, nakoľko odcudzená drevná hmota im bola vrátená.

Podľa § 224 ods. 1 Trestného poriadku obvinená  XXXXX   zložila na verejnoprospešné účely sumu vo výške 15,- €, ktorú   určila štátu na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
dňa 09.04.2013 okolo 15.15. hod. v katastrálnom území mesta XXXXX na parcele č. XXXXX, ktorá patrí do lesného pôdneho fondu odcudzila tri kusy drevnej hmoty druhu Smrek o rôznych dĺžkach a rôznom stredovom priemere, čím takto svojím konaním spôsobila škodu pre XXXXX vo výške 2,50 Eur. 

Odôvodnenie: 
Uznesením povereného príslušníka PZ, Okresného riaditeľstva PZ v XXXXX, Obvodného oddelenia PZ XXXXX sp. zn. ORP-XXXXX zo dňa 18.05.2013 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX  pre prečin krádeže podľa § 212 ods. 2, písm. d/  Trestného zákona. 

	Uvedený prečin obvinená spáchala tak, že  dňa 09.04.2013 okolo 15.15. hod. v katastrálnom území mesta XXXXX na parcele č. XXXXX, ktorá patrí do lesného pôdneho fondu odcudzila tri kusy drevnej hmoty druhu Smrek o rôznych dĺžkach a rôznom stredovom priemere, čím takto svojím konaním spôsobila škodu pre XXXXX vo výške 2,50 Eur. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 212 ods. 2 Trestného zákona možno za prečin krádeže uložiť trest odňatia slobody až na dva roky.
 
Po skončení vyšetrovania poverený príslušník PZ predložil na tunajšiu okresnú prokuratúru dňa 15.07.2013 vyšetrovací spis s návrhom na schválenie zmieru, s ktorým sa dozorujúci prokurátor stotožnil a po preskúmaní spisového materiálu a 03.06.2013 udelil mediačnému a probačnému úradníkovi Okresného súdu XXXXX súhlas na vykonanie mediácie.

Následne bola na Okresnom súde v XXXXX vykonaná mediácia, počas ktorej obvinená a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku, obvinená slobodne, vážne a určito vyhlásila, že spáchala skutok za ktorý je trestne stíhaná, svoje konanie oľutovala a dňa 18.06.2013 uzatvorila s poškodeným dohodu o uzatvorení zmieru. 

Z uzatvorenej dohody je zrejmé, že splnomocnený zástupca poškodeného - XXXXX , pri uzatváraní dohody vyhlásil, že voči obvinenej si neuplatňuje žiadnu škodu a súhlasí s  uzatvorením zmieru. Ďalej zástupca poškodeného uviedol, že výrubom dreva nedošlo k ohrozeniu živočíchov alebo rastlín a nedošlo ani k ohrozeniu porastu alebo jeho narušeniu. 

Obvinená XXXXX  poukázaal na verejnoprospešné účely sumu vo výške 15,- €, ktorú dňa 18.06.2013 zložila na účet Štátnej pokladnice č. účtu XXXXX . Obvinená neurčila za adresáta peňažnej sumy stanovenej pre všeobecne prospešné účely žiadnu organizáciu v zmysle § 224 ods. 1 Tr.por.. Z uvedeného dôvodu  suma 15,-  € patrí štátu na peňažnú pomoc obetiam trestnej činnosti .

Zo správy o výsledku mediácie zo dňa 21.06.2013, ako aj zo zápisnice o výsluchu obvinenej vyplýva, že obv. XXXXX je bez pracovného pomeru, je nemajetná. Podľa správy Obvodného úradu v XXXXX za obdobie posledných dvoch rokov nebola odborom všeobecnej vnútornej správy priestupkovo prejednávaná a podľa odpisu z registra trestov  doposiaľ bola  jedenkrát súdne trestaná ,  trest jej bol amnestovaný. 

Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor